Document ID: 32002R0507

Uredba Komisije (ES) št. 507/2002
z dne 21. marca 2002
o spremembi Uredbe (ES) št. 2331/97 o posebnih pogojih za dodelitev izvoznih nadomestil za nekatere proizvode iz prašičjega mesa
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso [1], kakor je bila nazadnje spremenjena z Uredbo (ES) št. 1365/2000 [2], ter zlasti člena 13(12) in člena 22 Uredbe,
ob upoštevanju naslednjega:
(1) Uredba Komisije (ES) št. 2331/97 [3], kakor je bila nazadnje spremenjena z Uredbo (ES) št. 2882/2000 [4], določa merila za kakovost, ki jih je treba izpolniti za dodelitev izvoznih nadomestil za nekatere proizvode iz prašičjega mesa.
(2) V Uredbi Komisije (EGS) št. 3846/87 z dne 17. decembra 1987 o vzpostavitvi nomenklature kmetijskih proizvodov za izvozna nadomestila [5], kakor je bila nazadnje spremenjena z Uredbo (ES) št. 488/2002 [6], so našteti proizvodi iz prašičjega mesa, za katere se lahko dodelijo izvozna nadomestila.
(3) Oznake proizvodov, naštete v Prilogi I k Uredbi (ES) št. 2331/97, se morajo uskladiti z zadnjimi spremembami Uredbe (EGS) št. 3846/87, določiti pa se morajo tudi merila za kakovost proizvodov, ki jih zajemajo oznake KN 16024110, 16024210 in 16024919.
(4) Upravljalni odbor za prašičje meso ni dal mnenja v roku, ki ga je določil njegov predsedujoči -
SPREJELA NASLEDNJO UREDBO:
Člen 1
Vpisi, ki se nanašajo na oznake KN 16024110, 16024210 in 16024919 v Prilogi I k Uredbi (ES) št. 2331/97, se nadomestijo s tistimi, navedenimi v Prilogi k tej uredbi.
Člen 2
Ta uredba začne veljati dan po objavi v Uradnem listu Evropskih skupnosti.
Uporablja se za izvozna dovoljenja, za katera so bili vloženi zahtevki od 8. aprila 2002.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. marca 2002

Labels: 3
17